รองนายกฯเชื่อธปท.ดูแลค่าบาทเหมาะสมแล้ว
ไตรรงค์เห็นคล้อยธปท.ทำถูกทาง ผ่อนคลายระเบียบคุมแลกเปลี่ยนเงิน
8 ก.พ. 2553

ไตรรงค์เห็นคล้อยธปท.ทำถูกทาง ผ่อนคลายระเบียบคุมแลกเปลี่ยนเงิน
นายไตรรงค์ สุวรรณคิรี รองนายกรัฐมนตรี ฝ่ายเศรษฐกิจ กล่าวถึงกรณีธนาคารแห่งประเทศไทย(ธปท.) ออกมาตรการผ่อนคลายระเบียบ ควบคุมการแลกเปลี่ยนเงิน ว่า  เรื่องดังกล่าวต้องใช้เวลา ไม่ใช่ว่าธนาคารแห่งประเทศไทยประกาศแล้วมีการส่งเงินดอลลาร์ออกไปทันที  ต้องนี้จะทำให้ค่าเงินบาทอ่อนลงมันไม่ใช่อย่างนั้น ธปท.เองก็เดินมาถูกทาง เพราะเวลานี้เงินดอลลาร์มีล้นประเทศและเป็นสาเหตุหนึ่งที่ทำให้ค่าเงินบาทแข็งผู้ส่งออกก็เดือดร้อน และการที่ ธปท.ออกมาตรการต่างๆออกมานั้นก็เพื่อที่จะให้เงินดอลลาร์ สามารถไปลงทุนในต่างประเทศได้มากขึ้นเป็นแนวทางที่ถูกต้อง แต่การจะให้เกิดผลนั้นก็คาดว่าจะใช้เวลานานประมาณ 2-3 เดือน
รองนายกฯ กล่าวว่า ทีมเศรษฐกิจจะเสนอนายกฯ    เรื่องการจัดแผนปฏิบัติการ เรื่องการชลประทาน ให้เร็วขึ้น เพราะหากช้า ประเทศเพื่อนบ้านก็จะแซงหน้า มาตรการลดต้นทุนการผลิตสินค้าเกษตร รถไฟรางคู่ก็มีการเร่งรัด  เรื่องแลนด์บริดจ์ ก็กำลังเร่งรัดเช่นกัน